נדיפה מוחמד

נדיפה מוחמד (באנגלית: Nadifa Mohamed, בסומלית: Nadiifa Maxamed, בערבית: نظيفة محمد; נולדה ב-1981) היא סופרת סומלית-בריטית. היא הופיעה במגזין "גרנטה" ברשימת "הסופרים הבריטים הצעירים הטובים ביותר" בשנת 2013, ובשנת 2014 הייתה ברימת "אפריקה39" (אנ') רשימת סופרים מתחת לגיל 40 עם פוטנציאל וכישרון להגדיר מגמות עתידיות בספרות אפריקאית. הרומן שלה משנת 2021, אנשי המזל (The Fortune Men), היה ברשימה הקצרה עבור פרס בוקר 2021 מה שהופך אותה לסופרת הסומלית הבריטית הראשונה שקיבלה את הכבוד הזה. היא כתבה גם סיפורים קצרים, מאמרים, זיכרונות וממוארים במקומות שונים כמו בהגרדיאן, ותרמה שירה לאנתולוגיה "הבנות החדשות של אפריקה" (בעריכת מרגרט באסבי, 2019). היא הייתה גם מרצה לכתיבה יצירתית במחלקה לאנגלית ב רויאל הולוויי, אוניברסיטת לונדון עד 2021. היא התארחה כסופרת באוניברסיטת ניו יורק באביב 2022.

חיים אישיים 
מוחמד נולדה ב-1981 בהרגייסה, בירת סומלילנד. אביה היה מלח בצי הסוחר ואמה הייתה עקרת בית מקומית. ב-1986 היא עברה עם משפחתה ללונדון למה שנועד להיות שהות זמנית. עם זאת, מלחמת האזרחים שפרצה זמן קצר לאחר מכן בסומליה, גרמה למשפחה להישאר בבריטניה.

מאוחר יותר למדה מוחמד בסנט הילדה קולג', אוקספורד, שם למדה היסטוריה ופוליטיקה. בשנת 2008, היא ביקרה בהרגייסה בפעם הראשונה מזה יותר מעשור.

מוחמד מתגוררת בלונדון.

קריירה ספרותית 
הרומן הראשון של מוחמד, Black Mamba Boy (2010), המתואר ב"גרדיאן" כ"ספר משמעותי ומשפיע של המנושלים", הוא תיאור חצי ביוגרפי של חייו של אביה בתימן בשנות ה-30 וה-40 של המאה ה-20 בזמן התקופה הקולוניאלית. היא אמרה כי "הרומן צמח מתוך רצון ללמוד יותר על השורשים שלי, להבהיר את ההיסטוריה הסומלית לקהל רחב יותר ולספר סיפור שנראה לי מרתק". הרומן תואר כ"ביוגרפיה בדיונית", וזכה לשבחים ביקורתיים ופופולריות במדינות רחוקות כמו קוריאה. הספר זכה בפרס בטי טראסק לשנת 2010, והיה ברשימה הקצרה לפרסים רבים, כולל הפרס הראשון של הגרדיאן לשנת 2010, פרס דילן תומאס לשנת 2010, ופרס ג'ון לוולין רייס לשנת 2010. הוא גם היה ברשימה ארוכה עבור פרס אורנג' לסיפורת לשנת 2010.

בשנת 2013, מוחמד הוציאה את הרומן השני שלה, "בוסתן הנשמות האבודות". הרומן מתרחש בסומליה ערב מלחמת האזרחים. הוא יצא לאור על ידי הוצאת סיימון אנד שוסטר. בסקירה שלו ב"אינדיפנדנט", אמרה אריפה אכבר: "אם הרומן הראשון של מוחמד היה על אבות ובנים... זה בעצם על אמהות ובנות". בשנת 2014 "בוסתן הנשמות האבודות" זכה בפרס סומרסט מוהם והיה ברשימה הארוכה של פרס דילן תומאס.

היא נבחרה לאחת מ"הסופרים הבריטיים הצעירים הטובים ביותר" של מגזין גרנטה ב-2013, ובאפריל 2014 נבחרה לרשימת אפריקה39 של פסטיבל היי באפריקה, המאגדת רשימה של סופרים אפריקאים מדרום לסהרה מתחת לגיל 40 עם פונציאל להגדיר מגמות עתידיות בספרות האפריקאית.

כתיבתה פורסמה גם במקומות כגון הגרדיאן וכן באנתולוגיה "הבנות החדשות של אפריקה" (בעריכת מרגרט באסבי, 2019), הכוללת שירה מאת מוחמד.

ביוני 2018 נבחרה מוחמד לעמיתה באגודה המלכותית לספרות הבריטית ביוזמת "40 מתחת לגיל 40".

היא הצטרפה לפקולטה לכתיבה יצירתית באנגלית של רויאל הולוואי, אוניברסיטת לונדון, בשנת 2018.

הרומן שלה מ-2021, "אנשי המזל", מבוסס על סיפורו האמיתי של מחמוד מתן (אנ') שאביה הכיר. הספר עוסק בפושע קטן בקארדיף שהופך לאדם האחרון שנתלה שם, לאחר שהורשע שלא כדין ברצח בשנת 1952.ב"גרדיאן" כתב אשיש גאדיאלי על מוחמד כי הרומן "מאשש אותה ככוכבת ספרותית של דורה", בעוד מייקל דונקור תיאר את הספר כ"חשיפה נחושה, בעלת ניואנסים וחמלה על עוול". הספר היה ברשימה הקצרה לפרס בוקר לשנת 2021, ובטקס פרסי ספר השנה של ויילס לשנת 2022 זכה ב"כתר המשולש": זכייה בפרס Rhys Davies Trust Fiction Award, בפרס Wales Arts Review People's Choice Award והפרס לספר השנה של ויילס.

מוחמד אמרה שספרה הבא יהיה "רומן עכשווי המתרחש בעולמן של נשים סומליות בלונדון".

פרסים 
 2010: פרס בטי טראסק "לנער שחור ממבה"
 2013: גרנטה "מיטב הסופרים הבריטים הצעירים"
 2014: Africa39 רשימת הסופרים המבטיחים ביותר מתחת לגיל 40 מאפריקה שמדרום לסהרה
 2014: פרס סומרסט מוהם עבור "בוסתן הנשמות האבודות"
 2022: ספר השנה של ויילס ל"אנשי המזל"

ביביליוגרפיה

רומנים 
 
 "בוסתן הנשמות האבודות" (2013)
 "אנשי המזל" (2021)

כתבים קצרים יותר נבחרים 
 "פילסן", "גרנטה 123: מיטב הסופרים הבריטים הצעירים 4", 16 באפריל 2013.
 "מהגרים שעבורם הסהרה הוכיחה את עצמה כבית קברות התחילו בתקווה", "הגרדיאן", 1 בנובמבר 2013.
 "סאסאיאמה", "גרנטה 127: יפן", 25 ביוני 2014.
 "סומלים שחוזרים לארץ המולדת מוצאים את דרכם הזרה ללא חסד", The Guardian, 11 בספטמבר 2015.
 "ההתמודדות של בריטניה נגד FGM משאירה נערות צעירות בטראומה", "הגרדיאן", 7 בספטמבר 2017.
 "כמה סומלים מתים צריך כדי שיהיה לנו אכפת?", The Guardian, 23 באוקטובר 2017.
 "מה איבדנו בשריפה במגדל גרנפל", LitHub, 24 באוקטובר 2017.

קישורים חיצוניים 

 "ראיון WDN עם Nadifa Mohamed: The Author of Black Mamba Boy", WardheerNews, 21 באפריל 2011.
 "Black Mamba Boy – Nadifa Mohamed" ביוטיוב.
 נדיפה מוחמד על סופרים סומליים, אסימפטוטה.
 נדיפה מוחמד התראיינה על ידי סטייסי קנכט עבור www.the-ledge.com
 מגנוס טיילור, "ראיון עם נדיפה מוחמד: 'אני לא מרגישה כבולה לסומליה... אבל הסיפורים שבאמת הניעו אותי הם משם'", טיעונים אפריקאים, 1 בנובמבר 2013.
 "Nadifa Mohamed: The Granta Podcast, פרק 71", "גרנטה", 22 במאי 2013.
 סרטון "גרנטה": נדיפה מוחמד, 11 ביוני 2013.
 סמיר רחים, "המסע לסומליה של נדיפה מוחמד", הטלגרף, 16 באוגוסט 2013.
 אנסו מקלייב וילסון, "הזרעים היחידים שנזרעו היו כדורים: PW Talks with Nadifa Mohamed", Publishers Weekly, 6 בדצמבר 2013.
 ג'ון פרימן, "הסופרת נאדיפא מוחמד על השפעת האיסור המוסלמי של טראמפ", LitHub, 31 בינואר 2017.

הערות שוליים 

מוסלמים סומלים
חברי האגודה המלכותית לספרות
סופרות סומליות
סופרות בריטיות
סופרות אפריקאיות
ילידי 1981